Սառա Ղադիմովա

Սառա Բաբիշ ղիզի Ղադիմովա (, ), ադրբեջանցի խանենդե, Ադրբեջանական ԽՍՀ ժողովրդական արտիստ։

Կենսագրություն 
Սառա Ղադիմովան ծնվել է 1922 թվականի մայիսի 31-ին Բաքվում։ Աշխատանքային գործունեությունը սկսել է 1941 թվականին, որպես Մուսլիմ Մագոմաևի անվան Ադրբեջանի Պետական Ֆիլհարմոնիայի մենակատար։ Հուսեյնկուլի Սարաբսկին, Խան Շուշինսկին և Սեիդ Շուշինսկին Սառա Ղադիմովայի ուսուցիչներն էին։ 1978-2003 թվականներին եղել է «Ազկոնցերտ» ասոցիացիայի մենակատար։ Ղադիմովան հանդես է եկել նաև Ադրբեջանի օպերայի և բալետի թատրոնում։ Նա կատարել է Լեյլիի (Լեյլի և Մեջնուն օպերա)  և Ասլիի (Ասլի և Քերեմ օպերա) դերերը։

Սառա Ղադիմովայի երգացանկում եղել են «Մահուր-Հինդի», «Բայաթի-Քաջար», «Կատար», «Ղարաբաղյան շիկաստե», «Բայաթի-Շիրազ», «Շուռ» մուղամները։ Մուղամներից բացի, Սառա Ղադիմովան կատարել է նաև ժողովրդական երգեր։

Նա մահացել է 2005 թվականի մայիսի 12-ին երկարատև հիվանդությունից հետո։

Կոչումներ և Պարգևներ 
 Ադրբեջանական ԽՍՀ վաստակավոր արտիստ (1954),
 Ադրբեջանական ԽՍՀ ժողովրդական արտիստ (1963),
 «Փառքի» շքանշան,
 «Պատվի» օրդեն;

Ծանոթագրություններ 

Ադրբեջանական ԽՍՀ ժողովրդական արտիստներ
Ադրբեջանցի երգիչներ